Donuts met kaneelsuiker | rooi rose Donuts met kaneelsuiker | rooi rose
Anelle Deel Twiet Deel Druk E-pos Die storie van die gaatjie Amerikaanse matrose het glo op lang vaarte donuts geëet omdat die bolle maklik en lank gestoor kon word. Kaptein Hanson Gregory het blykbaar sy oliebol in ’n spar […] Gebak Donuts met kaneelsuiker European Druk resep
Genoeg vir: Genoeg vir sowat 20 middelslag-bolle
• 285 g meel, gesif
• 10 g (1 sakkie) gis
• 20 g suiker
• 125 ml (½ k) louwarm melk
• 15 g botter, gesmelt en afgekoel
• 125 ml (½ k) kaneelsuiker
1 Meng die gis, suiker, melk, botter en eier met die deeghaak in ’n staanmenger. Gooi die meel ’n bietjie op ’n slag by en meng tot ’n deeg vorm. Knie vir 3-4 min. tot elasties en bedek met ’n skoon vadoek. Laat op ’n warm plek tot dubbel die grootte rys.
2 Knie die deeg liggies af. Rol op ’n skoon, meelbestrooide werkvlak uit en druk met ’n koekiedrukker sirkels van 7-8 cm daaruit.
3 Druk met ’n kleiner, ronde koekiedrukker ’n gaatjie in die middel uit. Laat rus vir 20 min. Verhit die olie oor matige hitte in ’n diep kastrol. Braai die bolle 3 tot 4 op ’n slag vir 3 tot 4 min. daarin tot gaar.
4 Skud die warm bolle dadelik in kaneelsuiker en herhaal met die res van die deeg.
Die storie van die gaatjie
Amerikaanse matrose het glo op lang vaarte donuts geëet omdat die bolle maklik en lank gestoor kon word. Kaptein Hanson Gregory het blykbaar sy oliebol in ’n spar van die roer gedruk wanneer hy die skip moes stuur, en siedaar die gaatjie!
In die Eerste Wêreldoorlog het helpers donuts aan die Amerikaanse soldate in die loopgrawe uitgedeel en die res is geskiedenis. Die lekkerny was gou een van Amerika, asook die res van die wêreld, se gunstelinghappies.